CELEX: 32016R0922
Language: da
Date: 2016-06-10 00:00:00
Title: Kommissionens gennemførelsesforordning (EU) 2016/922 af 10. juni 2016 om ændring af bilag II til forordning (EU) nr. 206/2010 for så vidt angår listen over tredjelande, tredjelandsområder og dele heraf, som er godkendt med hensyn til indførsel af fersk kød til Unionen (EØS-relevant tekst)

11.6.2016   
               
               
                  DA
               
               
                  Den Europæiske Unions Tidende
               
               
                  L 154/21
               
            KOMMISSIONENS GENNEMFØRELSESFORORDNING (EU) 2016/922
      af 10. juni 2016
      om ændring af bilag II til forordning (EU) nr. 206/2010 for så vidt angår listen over tredjelande, tredjelandsområder og dele heraf, som er godkendt med hensyn til indførsel af fersk kød til Unionen
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, litra c), og
      ud fra følgende betragtninger:
      
                  (1)
               
               
                  Ved Kommissionens forordning (EU) nr. 206/2010 (2) er der bl.a. fastsat krav vedrørende indførsel til Unionen af sendinger af fersk kød fra visse hovdyr. Del 1 i bilag II til nævnte forordning indeholder en liste over tredjelande, tredjelandsområder og dele heraf, hvorfra sådanne sendinger kan indføres til Unionen, samt de særlige betingelser og supplerende garantier for sendinger fra visse tredjelande.
               
            
                  (2)
               
               
                  Argentina og Brasilien er inddelt i regioner med henblik på optagelse på denne liste. Inddelingen i regioner er anført i del 1 i bilag II til forordning (EU) nr. 206/2010 som dele af de lande, som er godkendt med hensyn til indførsel til Unionen af sendinger af fersk kød fra visse hovdyr.
               
            
                  (3)
               
               
                  Fire områder af Argentina er opført i del 1 i bilag II til forordning (EU) nr. 206/2010 som godkendt med hensyn til indførsel til Unionen af sendinger af fersk kød fra visse hovdyr. Datoerne for, hvornår sådanne dyr må slagtes, for at fersk kød herfra må indføres i Unionen, er angivet som startdatoer for hvert af Argentinas områder. For nogle af disse områder gælder der supplerende garantier og særlige betingelser for at eliminere visse dyresundhedsmæssige risici, der er forbundet med indførsel af fersk kød til Unionen.
               
            
                  (4)
               
               
                  Argentina har anmodet om, at listen over disse områder ajourføres med henblik på at sammenlægge visse af landets områder på grundlag af, om der gælder supplerende garantier og særlige betingelser for disse områder eller ej. Derved bliver inddelingen af Argentina i regioner mere klar. Da der er forskellige startdatoer for den aktuelle inddeling i regioner, bør den seneste startdato fra de sammenlagte områder være gældende. Da ikke alle sådanne områder i Argentina er godkendt med henblik på indførsel af fersk kød fra vilde ikke domesticerede hovdyr, der er omfattet af certifikatet »RUW«, bør dette specificeres i en fodnote.
               
            
                  (5)
               
               
                  Argentinas område med intensiv overvågning langs grænsen til Bolivia og Paraguay er nu et af de områder i Argentina, som anerkendes af Verdensorganisationen for Dyresundhed (OIE) som en mund- og klovesygefri zone med vaccination (3). Argentina har anmodet om, at dette område godkendes med henblik på indførsel af fersk kød fra visse tamme og vilde hovdyr til Unionen. Dette område bør, eftersom det er anerkendt som mund- og klovesygefri zone med vaccination, og eftersom Argentina har givet tilstrækkelige dyresundhedsmæssige garantier til støtte for anmodningen, godkendes med henblik på indførsel af fersk kød fra visse tamme og vilde hovdyr til Unionen med samme supplerende garantier, som gælder for Argentinas andre mund- og klovesygefrie områder med vaccination.
               
            
                  (6)
               
               
                  Brasiliens område med intensiv overvågning langs grænsen til Paraguay er nu et af de områder i Brasilien, som anerkendes af Verdensorganisationen for Dyresundhed (OIE) som en mund- og klovesygefri zone med vaccination (3). Brasilien har anmodet om, at dette område godkendes med henblik på indførsel af fersk kød fra tamkvæg til Unionen. Dette område bør, eftersom det er anerkendt som mund- og klovesygefri zone med vaccination, og eftersom Brasilien har givet tilstrækkelige dyresundhedsmæssige garantier til støtte for anmodningen, godkendes med henblik på indførsel af fersk kød fra tamkvæg til Unionen med samme supplerende garantier, som gælder for Brasiliens andre mund- og klovesygefrie områder med vaccination.
               
            
                  (7)
               
               
                  Del 1 i bilag II til forordning (EU) nr. 206/2010 bør derfor ændres.
               
            
                  (8)
               
               
                  For at undgå enhver afbrydelse af indførsel af sendinger til Unionen af fersk kød fra visse hovdyr bør det i en overgangsperiode fortsat være tilladt at anvende veterinærcertifikater med angivelse af områdekode AR-4 i henhold til forordning (EU) nr. 206/2010, der er udstedt inden ændringerne i medfør af denne forordning.
               
            
                  (9)
               
               
                  Foranstaltningerne i denne forordning er i overensstemmelse med udtalelsen fra Den Stående Komité for Planter, Dyr, Fødevarer og Foder —
               
            VEDTAGET DENNE FORORDNING:
      Artikel 1
      Del 1 i bilag II til forordning (EU) nr. 206/2010 ændres som angivet i bilaget til denne forordning.
      Artikel 2
      Overgangsbestemmelser
      I en overgangsperiode indtil den 1. september 2016 er det fortsat tilladt at indføre sendinger til Unionen af fersk kød fra visse hovdyr fra Argentina, som er ledsaget af et veterinærcertifikat for fersk kød, hvori områdekoden AR-4 er angivet i henhold til del 1 i bilag II til forordning (EU) nr. 206/2010 inden ændringerne i medfør af denne forordning, hvis certifikatet er udstedt senest den 1. august 2016.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 10. juni 2016.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EFT L 18 af 23.1.2003, s. 11.
      
         (2)  Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (EUT L 73 af 20.3.2010, s. 1).
      
         (3)  http://www.oie.int/animal-health-in-the-world/official-disease-status/fmd/list-of-fmd-free-members/.
      
         BILAG
         I del 1 i bilag II til forordning (EU) nr. 206/2010 foretages følgende ændringer:
         
                     1)
                  
                  
                     Oplysningerne for Argentina affattes således:
                     
                                 »AR — Argentina
                              
                              
                                 AR-0
                              
                              
                                 Hele landet
                              
                              
                                 EQU
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 AR-1
                              
                              
                                 Provinserne:
                                 
                                              
                                          
                                          
                                             Buenos Aires,
                                          
                                       
                                              
                                          
                                          
                                             Catamarca,
                                          
                                       
                                              
                                          
                                          
                                             Corrientes (*),
                                          
                                       
                                              
                                          
                                          
                                             Entre Ríos,
                                          
                                       
                                              
                                          
                                          
                                             La Rioja,
                                          
                                       
                                              
                                          
                                          
                                             Mendoza,
                                          
                                       
                                              
                                          
                                          
                                             Misiones,
                                          
                                       
                                              
                                          
                                          
                                             en del af Neuquén (undtagen området under AR-2),
                                          
                                       
                                              
                                          
                                          
                                             en del af Río Negro (undtagen området under AR-2),
                                          
                                       
                                              
                                          
                                          
                                             San Juan,
                                          
                                       
                                              
                                          
                                          
                                             San Luis,
                                          
                                       
                                              
                                          
                                          
                                             Santa Fe,
                                          
                                       
                                              
                                          
                                          
                                             Tucuman,
                                          
                                       
                                              
                                          
                                          
                                             Cordoba,
                                          
                                       
                                              
                                          
                                          
                                             La Pampa,
                                          
                                       
                                              
                                          
                                          
                                             Santiago del Estero,
                                          
                                       
                                              
                                          
                                          
                                             Chaco,
                                          
                                       
                                              
                                          
                                          
                                             Formosa,
                                          
                                       
                                              
                                          
                                          
                                             Jujuy,
                                          
                                       
                                              
                                          
                                          
                                             Salta (undtagen området under AR-3).
                                          
                                       
                              
                                 BOV
                                 RUF
                                 RUW (*)
                                 
                              
                              
                                 A
                              
                              
                                 1
                              
                              
                                  
                              
                              
                                 1. august 2010
                              
                           
                                 AR-2
                              
                              
                                 Provinserne:
                                 
                                              
                                          
                                          
                                             Chubut,
                                          
                                       
                                              
                                          
                                          
                                             Santa Cruz,
                                          
                                       
                                              
                                          
                                          
                                             Tierra del Fuego,
                                          
                                       
                                              
                                          
                                          
                                             En del af Neuquén (undtagen: i Confluencia-området øst for provinsvej 17 og i Picun Leufú-området øst for provinsvej 17),
                                          
                                       
                                              
                                          
                                          
                                             En del af Río Negro (undtagen: i Avellaneda-området nord for provinsvej 7 og øst for provinsvej 250, i Conesa-området øst for provinsvej 2, i El Cuy-området nord for provinsvej 7 fra det sted, hvor denne krydser provinsvej 66, til grænsen til departementet Avellaneda og i San Antonio-området øst for provinsvej 250 og 2).
                                          
                                       
                              
                                 BOV
                                 OVI
                                 RUW
                                 RUF
                              
                              
                                  
                              
                              
                                  
                              
                              
                                  
                              
                              
                                 1. august 2008
                              
                           
                                 AR-3
                              
                              
                                 En del af Salta: området på 25 km fra grænsen til Bolivia og Paraguay, der strækker sig fra distriktet Santa Catalina i provinsen Jujuy til distriktet Laishi i provinsen Formosa (tidligere stødpudezone med intensiv overvågning)
                              
                              
                                 BOV
                                 RUF
                                 RUW
                              
                              
                                 A
                              
                              
                                 1
                              
                              
                                  
                              
                              
                                 1. juli 2016
                              
                           
               
                     2)
                  
                  
                     Oplysningerne om Brasilien affattes således:
                     
                                 »BR — Brasilien
                              
                              
                                 BR-0
                              
                              
                                 Hele landet
                              
                              
                                 EQU
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 BR-1
                              
                              
                                 Staten Minas Gerais,
                                 Staten Espírito Santo,
                                 Staten Goiás,
                                 Staten Mato Grosso,
                                 Staten Rio Grande Do Sul,
                                 Staten Mato Grosso Do Sul (undtagen: områder i BR-4).
                              
                              
                                 BOV
                              
                              
                                 A og H
                              
                              
                                 1
                              
                              
                                  
                              
                              
                                 1. december 2008
                              
                           
                                 BR-2
                              
                              
                                 Staten Santa Catarina
                              
                              
                                 BOV
                              
                              
                                 A og H
                              
                              
                                 1
                              
                              
                                  
                              
                              
                                 31. januar 2008
                              
                           
                                 BR-3
                              
                              
                                 Staterne Paraná og São Paulo
                              
                              
                                 BOV
                              
                              
                                 A og H
                              
                              
                                 1
                              
                              
                                  
                              
                              
                                 1. august 2008
                              
                           
                                 BR-4
                              
                              
                                 Dele af staten Mato Grosso Do Sul: Området på 15 km fra de ydre grænser i kommunerne Porto Murtinho, Caracol, Bela Vista, Antônio João, Ponta Porã, Aral Moreira, Coronel Sapucaia, Paranhos, Sete Quedas, Japorã, og Mundo Novo og området i kommunerne Corumbá og Ladário (tidligere stødpudezone med intensiv overvågning)
                              
                              
                                 BOV
                              
                              
                                 A og H
                              
                              
                                 1
                              
                              
                                  
                              
                              
                                 1. juli 2016«
                              
                           
               
            (*)  For »RUW«: Undtagen følgende departementer i provinsen Corrientes: departementerne Berón de Astrada, Capital, Empedrado, General Paz, Itati, Mbucuruyá, San Cosme og San Luís del Palmar.«